  Майя Бывальцева 22-тӥ шуркынмонэ, Анайлэн нуналэз азьын, Удмуртилэн тӧроез Александр Бречалов элькунысь 26 нылкышноослы «Анайлэн данэз» пусъёс сётӥз. Пиналъёсмылэн, спортын но дышетсконын олимпи чемпионъёслэн вань азинсконъёссы сьӧрын анай сылэ, со бадӟым уж, кудӥз пиналлы сётэмын. Соин ик тӥледлы эшшо одӥг пол тау шуэме потэ, мур йыбырттӥсько но тазалык сӥзисько. Валтӥсез, нылпиосты тӥлесьтыд возьманъёстэс мед быдэстозы Александр Бречалов, Удмуртилэн тӧроезПусъем анайёс пӧлысь тужгес арлыдоезлы – Грак ёросысь Валентина Атамановалы – 80 арес тырмиз. Кузпалыныз ньыль нылпиоссэс будэтӥзы. Табере соослэн тямыс нунокъёссы но кык парвнукъёссы ни. Тужгес егитэз анай – 44 аресъем Надежда Колесникова – Можга ёросысь лыктӥз. Кузпалыныз ньыль нылпи вордӥзы. 2018-тӥ арын Мария нылзы ӵош дышетскись эшсэ вуэ выемлэсь утиз, со понна Россиысь спасательёслэн огазеяськонзы 17 аресъем нылашез «За мужество в спасении» медален пусйиз. «Анайлэн данэз» пусэн данъян 10 фото ВАТСАН «Анайлэн данэз» («Материнская слава») пус – кун данъет, сое Удмуртиын 2005-тӥ арын юнматӥзы. Со дырысен пусэз 714 нылкышноос басьтӥзы ни. Данъетэз куинь но солэсь трос нылпиосты, со пӧлын вордыны басьтэмъёссэ, йӧно будэм анайёслы сёто. Соослэн пиналъёссы дышетсконын азинсконъёс басьтӥзы, калыккуспо, росси яке элькун вожвылъяськонъёсын, фестивальёсын, адӟытонъёсын вормизы яке лауреатъёс луизы, кышкасьтэм, батырлыко луэмзэс возьматӥзы. Пусъем анайёслы одӥг пол 20 сюрс манет тыро но «Удмурт Элькунлэн ужысь ветеранэз» ним сёто Берло укмыс ар ӵоже Удмуртиын трос нылпиё семьяослэн лыдзы кык поллэсь трослы йылӥз. 2010-тӥ ар кутсконлы сыӵеос 10 сюрс 720 вал ке, 2019-тӥ ар кутсконлы – 21 сюрс 956 луиз. Отын 70 сюрслэсь трос пиналъёс будо. Кылем арысен трос нылпиё семьяослы кӧня ке пӧртэм юрттэт чакламын.  Тегъёс: Мерлык Ижкар Удмуртия данъетъёс АлександрБречалов анайёс 100ар  